**IZVRŠBA NEDAVČNIH OBVEZNOSTI**

**Uporaba aplikacije eIzvršbe**

**4. izdaja, september 2018**

**Kazalo**

[Vprašanje 1: Na zavihku "Potrjevanje" ni gumba "Potrdi izbrane". Kaj naj storim? (1. 7. 2015, 20. 1. 2016) 3](#_Toc523906410)

[Vprašanje 2: Katere datume zastaranja naj vnesem v aplikacijo v primeru, ko zaradi dejanj v postopku relativno zastaranje doseže absolutnega? (1. 7. 2015) 3](#_Toc523906411)

[Vprašanje 3: Pri potrjevanju predlogov aplikacija javi napako »Signing was not succesfull! Error code: - 3. Error mesagge: Uporabnik ni izbral digitalnega potrdila«. Kaj naj storim? (1. 7. 2015) 3](#_Toc523906412)

[Vprašanje 4: Do katerega zneska se lahko vložijo predlogi za izvršbo v aplikacijo eIzvršbe? Konkretno nas zanimajo upravne takse. (19. 8. 2015, 20.1.2016, 21. 6. 2016) 4](#_Toc523906413)

[Vprašanje 5: Katero pravno podlago uporabiti pri vnašanju datumov zastaranja v aplikacijo eIzvršbe za terjatve, izrečene po Zakonu o kazenskem postopku (ZKP)? ZKP nima posebnih določb o zastaranju pravice do izterjave denarnih terjatev, zato se postavlja vprašanje ali se za presojo zastaranja uporabljajo pravila Obligacijskega zakonika (OZ) ali se glede zastaranja uporabljajo določbe Zakona o davčnem postopku (ZDavP-2), v skladu s katerim davčni organ opravlja davčno izvršbo? (27. 7. 2016) 4](#_Toc523906414)

[Vprašanje 6: Kakšen način obračuna obresti se uporablja v času odloga ali obročnega plačila nedavčnih obveznosti? (05. 09. 2018) 5](#_Toc523906415)

Vprašanje 1: Na zavihku "Potrjevanje" ni gumba "Potrdi izbrane". Kaj naj storim? (1. 7. 2015, 20. 1. 2016)

**Odgovor**

Prosimo, obrnite se na vaše informatike, da vam namestijo komponento za podpisovanje.

Vsak predlog izvršbe mora biti elektronsko podpisan. V okviru aplikacije eIzvršbe, se za kreiranje elektronskega podpisa uporablja komponenta proXSign, ki mora biti nameščena na delovni postaji na kateri se kreira in podpisuje predlog izvršbe. V kolikor komponenta ni nameščena na delovni postaji, potem na maski za potrjevanje ni viden gumb z napisom »Potrdi izbrane«.

**Od 1. 2. 2016 dalje je možno v aplikaciji eIzvršbe potrjevati predloge za izvršbo le s podpisno komponento proXsign druge generacije.**

Komponenta druge generacije in navodila za njeno namestitev se nahajajo na [spletni strani Ministrstva za javno upravo](http://www.si-ca.si/podpisna_komponenta/g2/).

Ko se izvede nastavitev komponente za podpisovanje je potrebno zapreti brskalnik in ga znova odpreti. Če se po vnovičnem odprtju brskalnika in odprtju obrazca za potrjevanje pojavi opozorilo, Ne obstaja komponenta za digitalno podpisovanje, in se pojavi vrstica s sledečim tekstom: »Spletna stran želi zagnati naslednje dodatke…«, je potrebno izbrati možnost »Zaženi dodatke«.

Ko je končno komponenta pravilno nameščena, mora biti viden gumb z napisom »Potrdi izbrane« na maski za potrjevanje predlogov izvršb.

Postopek nastavitve komponente za podpisovanje se lahko večkrat ponovi.

Vprašanje 2: Katere datume zastaranja naj vnesem v aplikacijo v primeru, ko zaradi dejanj v postopku relativno zastaranje doseže absolutnega? (1. 7. 2015)

**Odgovor**

V skladu s 44. členom ZP-1 zastaranje pretrga vsako dejanje organa, pristojnega za postopek o prekršku ali izvršitev, ki meri na izvršitev sankcije, torej tudi na primer predlog organa za določitev uklonilnega zapora. Vendar v skladu s 3. odst. 44. člena ZP-1 se sankcije ne smejo začeti izvrševati po preteku 4 let od dneva, ko je odločba s katero je bila sankcija izrečena postala pravnomočna (absolutni zastaralni rok).

Primer:

30.05.2008 - izdana odločba o prekršku

01.07.2008 - odločba je pravnomočna

01.08.2008 - odločba je izvršljiva

08.12.2008 - na sodišče poslan predlog za uklonilni zapor (pretrganje zastaranja izvršitve)

11.02.2009 - sodišče izda sklep o določitvi uklonilnega zapora

19.03.2012 - sodišče izda sklep, da se uklonilni zapor ne izvrši, ampak se globa prisilno izterja

V takšnih primerih se na predlog za izvršbo v polje "Datum relativnega zastaranja" vnese datum 2. 7. 2012, torej datum absolutnega zastaranja.

Vprašanje 3: Pri potrjevanju predlogov aplikacija javi napako »Signing was not succesfull! Error code: - 3. Error mesagge: Uporabnik ni izbral digitalnega potrdila«. Kaj naj storim? (1. 7. 2015)

**Odgovor**

Podpisno programsko opremo ProXsign zagotavlja Ministrstvo za notranje zadeve, od katerega smo pridobili naslednji odgovor: V primeru te napake pomeni, da uporabljate platformo Windows 7 in Internet Explorer 10. Na platformi Windows 7 z Internet Explorer 10 pri podpisovanju s Proxsign ne deluje prikaz seznama potrdil in izbiranje potrdila za podpis. To se dogaja le na tej platformi in izvajalci, ki so avtorji in vzdrževalci Proxsign, tega ne morejo rešiti, saj obstaja težava pri Microsoftu. Če boste zagotovili, da bo v shrambi nameščeno samo eno potrdilo, ki ustreza pogojem aplikacije, bo podpisovanje delovalo tudi na Win7+IE10. V primeru, da težave ne boste rešili se poslužite drugih platform, npr: Win7 + IE9, Win8 + IE10.

Vprašanje 4: Do katerega zneska se lahko vložijo predlogi za izvršbo v aplikacijo eIzvršbe? Konkretno nas zanimajo upravne takse. (19. 8. 2015, 20.1.2016, 21. 6. 2016)

**Odgovor**

Zakon o upravnih taksah (ZUT)[[1]](#footnote-1) v 3. odstavku 19. člena določa, da se neplačane takse prisilno ne izterjajo, če znesek neplačane takse v posamezni zadevi ne presega 70 odstotkov vrednosti zneska, ki je z davčnimi predpisi določen kot znesek, za katerega se ne opravi prisilna izterjava.

V davčnih predpisih (149. člen Zakona o davčnem postopku – ZDavP-2[[2]](#footnote-2)) je določeno, da se davčna izvršba ne začne, če znesek davka, razen v primeru iz 146. člena zakona, ne presega 25 eurov.

Glede na navedeno torej upravne takse ni dovoljeno prisilno izterjevati, če oziroma dokler znesek neplačane takse (vključno z zamudnimi obrestmi) po posameznem plačilnem nalogu ne presega 17,50 eurov.

V aplikaciji eIzvršbe je od uveljavitve sprememb in dopolnitev Zakona o upravnih taksah (novela ZUT-I) vgrajena kontrola, ki predlagateljem onemogoča vložitev predloga za izvršbo za terjatev iz naslova upravne takse, ki po posameznem plačilnem nalogu ne presega 17,50 EUR.

Za ostale nedavčne terjatve zgoraj omenjene omejitve, predpisane v 149. členu ZDavP-2, ne veljajo oziroma veljajo le omejitve, ki so predpisane s področnimi predpisi.

Vprašanje 5: Katero pravno podlago uporabiti pri vnašanju datumov zastaranja v aplikacijo eIzvršbe za terjatve, izrečene po Zakonu o kazenskem postopku (ZKP)[[3]](#footnote-3)? ZKP nima posebnih določb o zastaranju pravice do izterjave denarnih terjatev, zato se postavlja vprašanje ali se za presojo zastaranja uporabljajo pravila Obligacijskega zakonika (OZ)[[4]](#footnote-4) ali se glede zastaranja uporabljajo določbe Zakona o davčnem postopku (ZDavP-2)[[5]](#footnote-5), v skladu s katerim davčni organ opravlja davčno izvršbo? (27. 7. 2016)

**Odgovor**

Za denarne terjatve, izrečene po ZKP (gre za terjatve v aplikaciji eIzvršbe šifra 10020, 20010, 30010 in 30020), se upoštevajo zastaralni roki, določeni v ZDavP-2, torej petletni relativni in desetletni absolutni zastaralni rok iz 125. in 126. člena ZDavP-2. Pri postopku davčne izvršbe gre za davčnopravno razmerje, ki je javnopravno razmerje, zaradi česar je potrebno za presojo zastaranja uporabiti določbe ZDavP-2 in se torej glede zastaranja ne morejo uporabiti pravila civilnega prava oziroma določbe OZ (tako tudi Vrhovno sodišče RS v sodbi, št. I Ips 27374/2013-30 z dne 12. 6. 2014).

Vprašanje 6: Kakšen način obračuna obresti se uporablja v času odloga ali obročnega plačila nedavčnih obveznosti? (05. 09. 2018)

**Odgovor**

Zakon o davčnem postopku – ZDavP-2[[6]](#footnote-6) v 154. členu določa, da davčni organ s sklepom zadrži davčno izvršbo, če je dolžniku dovoljen odlog oziroma obročno plačilo obveznosti. Za čas, ko je davčna izvršba zadržana, se zaračunajo obresti, in sicer po obrestni meri, ki znaša 2% letno. Navedeno velja samo v primerih, kadar o odlogu ali obročnem plačilu odloča davčni organ v skladu z določili ZDavP-2.

V primerih, ko davčni organ izterjuje nedavčne obveznosti, o odlogu ali obročnem plačilu obveznosti odloča predlagatelj izvršbe[[7]](#footnote-7). V tem primeru se morebitne obresti za čas odloga ali obročnega plačila obračunajo v skladu s področno zakonodajo. V aplikaciji eIzvršbe enotnega oziroma avtomatičnega izračuna obresti za čas zadržanja davčne izvršbe za nedavčne obveznosti ni mogoče zagotoviti, saj področna zakonodaja različno obravnava obrestovanje za čas odloga ali obročnega plačila nedavčnih terjatev.

Predlagatelj izvršbe mora v primeru, če dolžnik nedavčne obveznosti, ki se obrestuje, v času zadržanja davčne izvršbe ne poravna, **skupaj s predlogom za nadaljevanje davčne izvršbe v aplikaciji eIzvršbe sporočiti tudi novo stanje obresti**, in sicer z dogodkom »umik« (Navodila za zunanje uporabnike, str. 38). V kolikor predlagatelj tega ne stori, se bodo za terjatve, ki se sicer obrestujejo in za katere je bil odobren odlog ali obročno plačilo, tudi za čas zadržanja davčne izvršbe obračunale zakonite zamudne obresti.

1. *Uradni list RS, št. 106/10 – UPB5; št. 14/15 in 32/16* [↑](#footnote-ref-1)
2. *Uradni list RS, št. 13/11 - uradno prečiščeno besedilo, 32/12, 94/12, 101/13 - ZDavNepr, 111/13, 25/14 - ZFU, 40/14 - ZIN-B, 90/14 in 91/15* [↑](#footnote-ref-2)
3. *Uradni list RS, št.* [*32/12*](http://www.uradni-list.si/1/objava.jsp?sop=2012-01-1405) *– uradno prečiščeno besedilo, 47/13, 87/14 in 8/16 – odl. US* [↑](#footnote-ref-3)
4. *Uradni list RS, št.* [*97/07*](http://www.uradni-list.si/1/objava.jsp?sop=2007-01-4826) *– uradno prečiščeno besedilo* [↑](#footnote-ref-4)
5. *Uradni list RS, št. 13/11 – uradno prečiščeno besedilo, 32/12, 94/12, 101/13 – ZDavNepr, 111/13, 25/14 – ZFU, 40/14 – ZIN-B, 90/14, 91/15, 63/16, 69/17 in 13/18 – ZJF-H* [↑](#footnote-ref-5)
6. *Uradni list RS, št. 13/11 – uradno prečiščeno besedilo, 32/12, 94/12, 101/13 – ZDavNepr, 111/13, 25/14 – ZFU, 40/14 – ZIN-B, 90/14, 91/15, 63/16, 69/17 in 13/18 – ZJF-H* [↑](#footnote-ref-6)
7. *Drugi odstavek 153. člena ZDavP-2, izjemo predstavljajo prekrškovne terjatve v korist državnega proračuna (11. odst. 201. člen ZP-1)* [↑](#footnote-ref-7)